Ky Inter i këtij viti është shumë ndryshe, luan më bukur, ka një trajner të madh, një skuadër kompakte dhe mbi të gjitha një skuadër që ka grumbulluar pikët.
Këto rezultate dhe momentin e mirë të skuadrës, duket se e kanë kuptuar edhe tifozët zikaltër, të cilët kishin kohë që e prisnin. Mediat italiane raportojnë se deri më tani në ndeshjen e ardhshme të Inter me Torinon në "San Siro" do të jenë më shumë se 70 mijë tifozë.
Vlen të përmendet se duhen edhe 5 ditë nga ndeshja dhe stadiumi është pothuajse i tejmbushur. Deri tani skuadra zikaltër renditej si e 9-ta në Europë për numrin e tifozëve në stadium, duke lënë shumë prapa rivalët e Milan, Roma, Napoli dhe Juventus.
Me tifozët që kanë mbushur stadiumin, trajnerin specialist Spaleti, skuadrën e motivuar, "top playerin" Icardi, Inter është gati për të guxuar, për t'u futur në një garë të vështirë për të dalë i parë i Serie A.